Alia Bhatt की मॉम सोनी राजदान ने किया ट्वीट, बोलीं- काश पीएम का भाषण कश्मीरी भी देख पाते...  
आलिया भट्ट की मॉम ने जम्मू-कश्मीर को लेकर किया ट्वीट
पीएम मोदी के भाषण को बताया सकारात्मक
वायरल हो रहा है ट्वीट
प्रधानमंत्री नरेंद्र मोदी ( PM Narendra Modi) ने गुरुवार को राष्ट्र को संबधित किया. इस दौरान उन्होंने जम्मू-कश्मीर के फैसले को ऐतिहासिक बताया. पीएम मोदी ने आर्टिकल 370 (Article 370) को लेकर कहा कि हमने पूरे देश में एक ऐतिहासिक फैसला किया. आर्टिकल 370 एक ऐसी व्यवस्था थी जिससे जम्मू-कश्मीर और लद्दाख के हमारे भाई-बहन अनेक अधिकारों से वंचित थे. जम्मू-कश्मीर और लद्दाख के लोग विकास से वंचित थे, वह समस्या अब दूर हो गई है. नरेंद्र मोदी की इस स्पीच को लेकर अब एक्ट्रेस आलिया भट्ट (Alia Bhatt) की मां सोनी राजदान (Soni Razdan) ने एक ट्वीट किया है, जो सोशल मीडिया पर काफी वायरल हो रहा है.
Rousing and very positive speech by the PM. I do hope people in Kashmir were able to see it too ? @PMOIndia
इस ट्वीट में सोनी राजदान (Soni Razdan) ने पीएम मोदी की स्पीच को लेकर लिखा, 'पीएम ने बेहद ही सकारात्मक और गर्मजोशी से भरपूर स्पीच दी. काश कश्मीर के लोग भी उनकी इस स्पीच को देख पाते.' सोनी राजदान के इस ट्वीट पर लोग खूब कमेंट कर रहे हैं. एक्ट्रेस सोनी राजदान ने बॉलीवुड की कई फिल्मों में अपनी बेहतरीन अदाकारी दिखाई है. सोनी सोशल मीडिया पर अपने समसामयिक मुद्दों को लेकर अपने विचार भी हमेशा रखती नजर आती हैं.
बता दें हाल ही में एक्ट्रेस सोनी राजदान (Soni Razdan) की फिल्म 'नो फादर्स इन कश्मीर (No Fathers In Kashmir)' रिलीज हुई थी. इस फिल्म को लेकर काफी विवाद भी हुआ था, लेकिन फिल्म में सोनी की अदाकारी को काफी तारीफ मिली थी. एक्ट्रेस सोनी राजदान फेमस टीवी सीरियल 'बुनियाद' में भी नजर आईं थीं.